Diari Oficial de la Generalitat Valenciana


Sumari del DOGV 3475, del 16-04-1999 (1999/3324)

RESOLUCIÓ número 338/1999, de 31 de març de 1999, del director general de l' Institut Valencià de la Joventut per la qual es convoquen 405 places per a cursos d'anglés i activitats de temps lliure per a 1999.
----------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1999/03/31/338/dof/vci/html**

### Dades del document

Número de DOGV
:   3475

Data del DOGV
:   16-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3324


Data del document
:   31-03-1999

Organisme emissor
:   Institut Valencià de la Joventut

Tipus de document
:   Resolució

Descriptors 

:   * jove
    * ensenyament d'idiomes
    * ajuda pública
    * oci

RESOLUCIÓ número 338/1999, de 31 de març de 1999, del director general de l' Institut Valencià de la Joventut per la qual es convoquen 405 places per a cursos d'anglés i activitats de temps lliure per a 1999. [1999/M3324]
  
L'article 31.25 de l'Estatut d'Autonomia de la comunitat Valenciana atribueix a la Generalitat competències en matèria de Joventut.
  
La Llei 4/1989, de 26 de juny, de la Generalitat Valenciana, va crear l'Institut Valencià de la Joventut, l'objectiu del qual és l'execució i la coordinació de la política de joventut de la Comunitat Valenciana. En l'article 3 d'aquesta llei figuren, entre les funcions atribuïdes a aquesta entitat autònoma, les d'impulsar la prestació de serveis a la joventut i les de potenciar el desenvolupament de les activitats de temps lliure juvenil.
  
En virtut de tot això i de conformitat amb les funcions que em confereix l'article 7 de la llei esmentada, resolc:
  
Convocar 405 places d'anglés en un centre de la Comunitat Valenciana juntament amb activitats de temps lliure juvenil, d'acord amb les bases que s'inclouen en els annexos a aquesta resolució.
  
DISPOSICIONS FINALS
  
Primera
  
Aquesta resolució entrarà en vigor el dia de la seua publicació en el Diari Oficial de la Generalitat Valenciana.
  
Segona
  
El cost que ocasione l'activitat a què es refereix aquesta resolució ascendirá a un màxim de cinquanta-quatre milions sis-centes setanta-cinc mil pessetes (22.493.079 PTA), que s'abonaran directament a les empreses que resulten adjudicatàries del contracte, tot condicionat a l'existència de crèdit pressupostari per a l'exercici de 1999.
  
Tercera
  
Contra aquesta resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana.
  
València, 31 de març de 1999.- El director general de l'IVAJ: Chimo Lanuza Ortuño.
  
ANNEX I
  
Bases de la convocatòria de 405 places d'anglés i activitats de temps lliure en un centre de la Comunitat Valenciana per a 1999
  
Primer. Places ofertades
  
L'Institut Valencià de la Joventut oferta 405 places d'anglés amb activitats de temps lliure en les dates i amb les edats que tot seguit s'indiquen:
  
- Dates: juny, juliol i agost de 1999, tal com segueix:
  
- Primer torn: 135 places, del 26 de juny al 17 de juliol
  
- Segon torn: 135 places, del 18 de juliol al 8 de agost
  
- Tercer torn: 135 places, del 9 al 30 d'agost
  
- Les edats dels participants seran:
  
- Primer torn: de 12 a 14 anys
  
- Segon torn: de 14 a 16 anys
  
- Tercer torn: de 14 a 16 anys
  
- Durada: tres setmanes.
  
- Situació: un centre situat a la Comunitat Valenciana.
  
Segona. Beneficiaris
  
Podran sol·licitar les places tots els joves que complisquen els requisits d'edat esmentades en el punt 1. Places ofertades, en el moment de la publicació de la convocatòria.
  
Tercera. Serveis que comprén l'oferta
  
Els serveis compresos són els següents:
  
- Classes lectives, principalment pràctiques, de 20 hores setmanals d'anglés general impartit per professorat nadiu i titulat.
  
- El nombre màxim d'alumnes no excedirà de 15 estudiants per classe.
  
- Els estudiants estaran agrupats d'una manera òptima segons el seu nivell de coneixement de l'idioma anglés, el qual s'establirà mitjançant un examen que hauran de realitzar abans de l'inici de les classes, i hi haurà cinc nivells de coneixement.
  
- Es subministrarà, als estudiants, sense cap cost, el material didàctic necessari per al desenvolupament correcte del curs.
  
- Es realitzaran, com a mínim, quatre activitats lúdiques o esportives per torn.
  
- Al grup, l'assistiran cinc monitors per torn.
  
- Existirà una pòlissa d'assegurances, amb una companyia del ram, a favor de tots els alumnes participants.
  
- En el programa s'inclouen els trasllats, amb autobús, dels participants des de cadascuna de les tres capitals de la comunitat fins al centre de destinació i viceversa, i també els trasllats, si s'escau, per a fer excursions.
  
- L'estada al centre serà en règim de pensió completa, de dilluns a diumenge.
  
- Si algun participant necessita d'un menú especial, sempre que siga per prescripció mèdica, l'empresa adjudicatària li'l facilitarà.
  
- L'allotjament serà en habitacions compartides, amb un màxim de vuit alumnes per cambra.
  
- Quant a l'alimentació, es faran quatre menjars diaris (desejuni, dinar, berenar i sopar).
  
Quarta. Sol·licituds
  
Les sol·licituds es formalitzaran en imprés normalitzat (Annex II), que es facilitarà a les seus de l'Institut Valencià de la Joventut (IVAJ) a València, a les unitats territorials d'Alacant i Castelló, i als espais joves.
  
Aquestes sol·licituds podran presentar-se en el Registre General de l'IVAJ a València, en els registres de les unitats territorials de l'IVAJ d'Alacant i de Castelló, o per qualsevol dels conductes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En els impresos de sol·licitud s'hauran d'emplenar tots els apartats. En cas que algun sol·licitant no hi faça constar totes les dades requerides, se li remetrà la sol·icitud i disposarà de 10 dies per tal de completar-ne la informació i esmenar les errades corresponents. Si dins d'aquest termini no es rep l'imprés degudament emplenat, es considerarà que ha desistit de la seua sol×licitud i s'arxivarà sense cap tràmit més.
  
Cinquena. Documentació
  
Juntament amb la sol·licitud -la qual s'adjunta com a annex II-, les persones participants hauran d'aportar l'original i una fotocòpia del document nacional d'identitat o passaport per confrontar-la, i en el seu defecte original i fotocòpia del llibre de familia.
  
Sisena. Termini de presentació de sol·licituds
  
Es podran presentar sol·licituds des del dia 26 d'abril fins al dia 14 de maig de 1999, inclusivament.
  
Setena. Adjudicació i reserva de places
  
L'adjudicació de places es farà seguint l'ordre de presentació de sol·licituds en els registres de l'IVAJ a Alacant, Castelló i València.
  
El sol·licitant rebrà, per escrit, la confirmació d'adjudicació, juntament amb un imprés de reserva i un formulari en el qual haurà de fer constar les seues dades bancàries. En l'escrit de confirmació figurarà un número de reserva, al qual s'haurà de fer referència en qualsevol comunicació amb l'IVAJ que tinga relació amb aquesta convocatòria.
  
La reserva s'haurà de formalitzar en el termini de 10 dies naturals comptadors a partir de la recepció de l'escrit. Es considerarà formalitzada amb la recepció, a la seu de l'IVAJ (carrer de l'Hospital, 11, 46865 València), del corresponent imprés degudament emplenat i d'una còpia del justificant bancari de l'ingrés de 20.000 pessetes per plaça.
  
Si en el termini indicat no es rep a l'Institut Valencià de la Joventut la documentació esmentada en l'apartat anterior, la plaça es podrà adjudicar a un altre sol·licitant.
  
Vuitena. Procediment de pagament
  
Tal com s'indica en el punt anterior, l'IVAJ enviarà als beneficiaris un escrit d'adjudicació provisional i un imprés de reserva de places. Aquest imprés, degudament emplenat, s'haurà de trametre a l'IVAJ en un termini màxim de 10 dies naturals comptadors a partir de la recepció de l'escrit.
  
Una vegada transcorregut el termini de 10 dies naturals sense que s'hi hagen complert les condicions susdites, es considerarà desestimada la sol·licitud, i la plaça s'adjudicarà a una altra persona.
  
Novena. Anul·lació de reserves
  
Una vegada formalitzada la reserva, l'anul·lació de la plaça reservada implicarà la pèrdua de la quota ingressada, llevat que es justifique aquesta anul·lació per causes de força major.
  
L'anul·lació de places es farà sempre per escrit, trametent-ne una sol·licitud a l'IVAJ en què s'indique clarament el número de la reserva, el nom i l'adreça de la persona que anul·la la reserva.
  
Deu. Possibilitat de variació del programa de l'oferta


Còpia Permalink ELI